 Qaar ka mid ah haween-weynahii ku soo biiray xisbiga WADDANI oo ugu horreyn halkaas ka hadlay, ayaa dhammaantood ba muujiyey sida ay ugu faraxsan yihiin in ay ku soo biiraan xisbiga WADDANi, waxaana ay dhaliilo xooggan ku ganeen xisbiga KULMIYE oo ay ku eedeeyeen in uu yahay khaainul wadan xaraashay sida oo kale dano shakhsiyaddeed u adeegsaday hantidii umadda iyo qaranka Somaliland iyaga oo dhanka kale na iftiimiyey in xisbiga WADDANI uu yahay xisbiga keliya ee ay codkooda ku aamini karaan isla jeerkaas na ay hubaan in uu yahay xisbi wax badan ka qaban kara baahiyaha kala duwan ee gobalka Saaxil iyo weli ba guud ahaan dalka Somaliland. 